ભાવનગરની આસપાસનો વિસ્તાર ગોહિલવાડ તરીકે પણ ઓળખાય છે. અહીં દરિયાકાંઠે વિસ્તરેલા અનેક વિસ્તારો એવા છે જેની મુલાકાત એક વાર અચૂક લેવા જેવી છે. ભાવનગરથી ૩૦ કિલોમીટર દૂર કોળિયાક ગામ નજીક દરિયામાં નિષ્કલંક મહાદેવ બિરાજમાન છે. મંદિરની આસપાસનો વિસ્તાર ટૂરિઝમ તરીકે વિકસી રહ્યો છે. જ્યાં બીચ, કાંટાળી વનસ્પતિનું જંગલ, ઐતિહાસિક ધરોહર સમાન શિવમંદિરો, ટૂરિઝમ માટે વિકસાવેલાં કોટેજ અને ગોહિલવાડની ઓળખ અપાવતો બંગલો આજે પણ મોજૂદ છે. તો આવો, લટાર મારીએ, દરિયાઈ કિનારાની આસપાસના સૌંદર્યની અને ઔતિહાસિક વારસાની